珠城大廈

珠城大廈係棟住宅樓，嚮香港銅鑼灣購物區心臟地帶，百德新街22-36號，即係百德新街同記利佐治街交界，近恆隆中心、名店坊同皇室大廈。

商場
珠城大廈樓下基座係兩個商場，分別叫翡翠明珠廣場同名珠城。

翡翠明珠廣場
翡翠明珠廣場係基座南面嘅部份，舊時係邵氏旗下嘅「翡翠明珠戲院」。2000年代，嗰度改裝，由齋戲院改做食肆商場，1樓同部份2樓都係食肆，其餘地方仍然係戲院。戲院初頭屬MCL院線，2017年易手畀Cinema City院線，2023年再易手畀影藝戲院院線。

名珠城
名珠城係基座北面嘅部份同埋所有地舖，地舖主要租畀惠康超級廣場，1到4樓早年主要租畀酒樓，喺2010年代開過HMV嘅旗艦店，到2020年原址變咗做驚安之殿堂嘅銅鑼灣分店。

附近
 軒尼詩道
 怡和街
 東角道
 香港崇光百貨
 東角中心
 金百利商場
 銅鑼灣地帶
 百德新街
 恆隆中心
 皇室堡皇室大廈
 柏寧酒店
 告士打道
 維多利亞公園

銅鑼灣
香港商場
香港私人樓